ผู้ว่าฯ สุรินทร์ ประเดิมตัดลูกทุเรียนสวนนำร่อง โครงการสุรินทร์รุ่งเรือง เมืองเกษตรอินทรีย์ต้นแบบ กระตุ้นเศรษฐกิจชุมชน
นายสุวพงศ์ กิติภัทย์พิบูลย์ ผู้ว่าราชการจังหวัดสุรินทร์ พร้อมคณะ เยี่ยมชมการดำเนินงานโครงการสุรินทร์รุ่งเรือง สู่เมืองเกษตรอินทรีย์ ต้นแบบปี 2565 พื้นที่นำร่องตำบลท่าสว่างและตำบลนาดี ดำเนินกิจกรรมข้าวอินทรีย์ พืชผักสมุนไพรอินทรีย์ ประมงอินทรีย์ ปศุสัตว์อินทรีย์ การปลูกหญ้าอินทรีย์และพืชสวนคือ ทุเรียนอินทรีย์ (พืชทางเลือกใหม่) ณ บ้านของ นางวารุณี แสงทับทิม เกษตรกรผู้ปลูกทุเรียน บ้านโคกสวาย หมู่ที่ 18 ตำบลท่าสว่าง อำเภอเมืองสุรินทร์ จังหวัดสุรินทร์ โดยมีนายบุญรวม รุ่งเรือง นายกองค์การบริหารส่วนตำบลท่าสว่าง พร้อมคณะผู้บริหาร สมาชิกองค์การบริหารส่วนตำบลท่าสว่าง นายสมศักดิ์ สำราญ กำนันตำบลท่าสว่าง ผู้ใหญ่บ้านตำบลท่าสว่าง ส่วนราชการและประชาชนในพื้นที่ให้การต้อนรับกิจกรรมครั้งนี้เป็นการประชาสัมพันธ์ต้นทุเรียนต้นแรกในตำบลท่าสว่าง ที่สามารถปลูกและมีผลผลิตพร้อมที่จะบริโภคได้ นอกจากนี้ มีการจัดแสดงและจำหน่ายผลิตภัณฑ์ สินค้า OTOP ให้ประชาชนได้เลือกชม เลือกซื้อ ซึ่งมีผู้คนให้ความสนใจร่วมกิจกรรมและถ่ายภาพเป็นจำนวนมาก